OpenLLM-France/wikimedia huggingface dataset:
# Portada/article agost 27
## GRB 970508

El GRB 970508 va ser un esclat de raigs gamma detectat el 8 de maig de 1997 a les 21:42 (UTC). Un esclat de raigs gamma (GRB en l'acrònim anglès, de Gamma Ray Burst) és un centelleig de gran lluminositat associat a una explosió en una galàxia llunyana que produeix raigs gamma, la forma més energètica de radiació electromagnètica que normalment va seguida d'una duradora luminescència residual de radiació de longituds d'ona majors.
El GRB 970508 va ser detectat pel monitor d'esclats de raigs gamma del satèl·lit d'astronomia de rajos X BeppoSAX. L'astrònom Mark Metzger va determinar que el GRB 970508 va ocórrer almenys a sis mil milions d'anys llum de la Terra; va ser el primer GRB del qual se'n va poder determinar la distància.
# Novi

«Novi» té aquests significats:

## Persones

* Dècim Novi Prisc, cònsol romà el 78
* Quint Novi, escriptor romà

## Geografia

* Novi di Mòdena, municipi italià a la província de Mòdena
* Novi Ligure, municipi italià a la província d'Alessandria** Novi Velia, municipi italià a la província de Salern
* Novi (Croàcia), municipi croat al Comtat de Primorje – Gorski Kotar
* Novi (Adiguèsia), possiólok rus de la República d'Adiguèsia
* Novi (Pàvlovskaia), khútor rus del krai de Krasnodar
* Novi (Kíevskoie), khútor rus del krai de Krasnodar
* Novi (Beriózovi), població russa del krai de Krasnodar
* Novi (Tomsk), població russa de l'óblast de Tomsk
* Novi (Primórie), població russa del krai de Primórie
* Novi (Volgograd), població russa de l'óblast de Volgograd
* Novi (Kamtxatka), població russa del krai de Kamtxatka
* Novi (Michigan), ciutat estatunidenca del comtat d'Oakland
Viccionari
# Temple de Kailāsanātha

El temple de Kailāsantātha o temple Kailash és un dels 34 monestirs i temples que s'estenen sobre més de 2 km que van ser excavats costat a costat en la paret d'un penya-segat de basalt al complex arquitectònic localitzat a Ellora, Maharashtra, Índia. Representa l'essència de l'arquitectura rupestre de l'Índia. Està dissenyat per recordar la muntanya Kailāsh, habitada pel déu Xiva. Tot i que mostra característiques típiques dravídiques, fou tallada en una sola roca i construïda al s. VIII pel rei Raixtrakuta Krishna I.
El temple és famós per la seua excavació vertical. Els talladors començaren pel cim de la roca originària i excavaren cap avall, afaiçonant el temple de la roca existent. Els mètodes tradicionals foren seguits de manera estricta pel mestre arquitecte que no podria haver-ho assolit excavant-ne pel front. Els arquitectes que dissenyaren el temple provenien del regne meridional de Pal·lava. Degueren extraure'n al voltant de 200.000 tones de roques durant segles per construir l'estructura monolítica.

## Galeria d'imatges

* Temple de Kailāsanātha
* Lingam de Xiva
* Pilar de pedra tallada al temple Kailash
* Cova 16
* Coves d'Ellora
* Un elefant tallat a la roca
* Elefants tallats a la roca
* Temple de Kailash
* Panell de Siva

## Vegeu també

* Ellora.
* Arquitectura rupestre.
* Arquitectura tallada en la roca de l'Índia.
* Machu Picchu.

## Referències

* ↑ «Ellora UNESCO World Heritage Site». [Consulta: 18 maig 2010].
* ↑ «Ellora Caves». A: New World Encyclopedia (en anglès), 3 d'abril de 2008.
* ↑ Rajan, K.V. Soundara. Rock-cut Temple Styles`. Mumbai, India: Somaily Publications, 1998, p. 142–143. ISBN 81 7039 218 7.
* ↑ «Kailasanatha Temple - Ellora». TempleNet. [Consulta: 19 desembre 2006].
# Jordi Xammar Hernández

Jordi Xammar Hernández (Barcelona, 2 de desembre de 1993) és un esportista català que competeix en vela en la classe 470.
Va participar en dos Jocs Olímpics d'Estiu, obtenint una medalla de bronze a Tòquio 2020, en la classe 470 (juntament amb el gallec Nicolás Rodríguez), i el 12è lloc a Rio de Janeiro 2016 en la mateixa classe.
Va guanyar tres medalles en el Campionat Mundial de 470 entre els anys 2018 i 2021, i tres medalles en el Campionat Europeu de 470 entre els anys 2017 i 2021.

## Palmarès internacional

470 :
| Jocs Olímpics ||||
| Any | Lloc | Medalla | Classe |
| 2021 | Tòquio ( Japó) | 3 | 470 |
| Campionat mundial ||||
| Any | Lloc | Medalla | Classe |
| 2018 | Aarhus ( Dinamarca) | 3 | 470 |
| 2019 | Enoshima ( Japó) | 2 | 470 |
| 2021 | Vilamoura ( Portugal) | 3 | 470 |
| Campionat europeu ||||
| Any | Lloc | Medalla | Classe |
| 2017 | Mònaco ( Mònaco) | 3 | 470 |
| 2019 | San Remo ( Itàlia) | 2 | 470 |
| 2021 | Vilamoura ( Portugal) | 2 | 470 |

## Referències

* ↑ «El regatista català Jordi Xammar guanya el bronze en la classe 470». VilaWeb, 04-08-2021. [Consulta: 5 agost 2021].
* ↑ Padilla, Toni. «Jordi Xammar, el medallista en vela que salvava vides després d'un tsunami». Ara.cat, 04-08-2021. [Consulta: 5 agost 2021].
* ↑ «Jordi Xammar, bronze en vela, primer català que guanya medalla a Tòquio 2020». Elnacional.cat. [Consulta: 5 agost 2021].
# OP d'Hèrcules

OP d'Hèrcules (OP Herculis) és un estel variable a la constel·lació d'Hèrcules de magnitud aparent mitjana +6,34. S'hi troba aproximadament a 1000 anys llum del sistema solar.
OP d'Hèrcules és una gegant o gegant lluminosa vermella de tipus espectral M5II-III i 3.300 K de temperatura. Quant a la seva grandària, és una autèntica gegant amb un radi 140 vegades més gran que el radi solar; si estigués al centre del Sistema Solar, la seva superfície arribaria fins al 90% de la distància existent entre Venus i el Sol. La seva massa és el doble de la massa solar i té una metal·licitat comparable a la del nostre estel. És un estel de tecneci, la qual cosa es revela per la presència d'aquest element en el seu espectre. Diferents estudis xifren la seva magnitud bolométrica absoluta entre -4,1 i -4,92, discrepància que implica una diferència en la seva lluminositat de 3.735 a 7.940 vegades la lluminositat solar.
OP d'Hèrcules és una variable polsant semiregular SRB; aquestes són gegants amb una periodicitat poc definida, però a les quals se li pot assignar un període mitjà. Així, la lluentor d'OP Herculis fluctua 0,9 magnituds en un cicle de 120,5 dies.

## Referències

* ↑ «Classification of the S-Type Stars» (en anglès). Astrophysical Journal, 11-1954, pàg. 484–505. DOI: 10.1086/145937.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ Afirmat a: Catalogue of Stellar Photometry in Johnson's 11-color system. Indicat a la font segons: SIMBAD. Llengua del terme, de l'obra o del nom: anglès. Data de publicació: 2002.
* 1 2 «The atmospheric parameters and spectral interpolator for the MILES stars» (en anglès). Astronomy and Astrophysics, 7-2011, pàg. 165–165. DOI: 10.1051/0004-6361/201116769.
* ↑ Benoit Famaey «Local kinematics of K and M giants from CORAVEL/Hipparcos/Tycho-2 data» (en anglès). Astronomy and Astrophysics, 1, 1-2005, pàg. 165–186. DOI: 10.1051/0004-6361:20041272.
* ↑ «The atmospheric parameters and spectral interpolator for the MILES stars» (en anglès). Astronomy and Astrophysics, 7-2011, pàg. 165–165. DOI: 10.1051/0004-6361/201116769.
* 1 2 OP Herculis - Semi-regular pulsating Star (SIMBAD)
* ↑ Cunha, Katia; Sellgren, Kris; Smith, Verne V.; Ramirez, Solange V.; Blum, Robert D.; Terndrup, Donald M. «Chemical Abundances of Luminous Cool Stars in the Galactic Center from High-Resolution Infrared Spectroscopy». The Astrophysical Journal, 669, 2, 2007. pp. 1011-1023.
* ↑ Cenarro, A. J.; Peletier, R. F.; Sánchez-Blázquez, P.; Selam, S. O.; Toloba, E.; Cardiel, N.; Falcón-Barroso, J.; Gorgas, J.; Jiménez-Vicente, J.; Vazdekis, A. «Medium-resolution Isaac Newton Telescope library of empirical spectra - II. The stellar atmospheric parameters». Monthly Notices of the Royal Astronomical Society, 374, 2, 2007. pp. 664-690.
* ↑ OP Herculis Arxivat 2016-03-04 a Wayback Machine. (The Bright Star Catalogue)
* ↑ Guandalini, R.; Busso, M. «Infrared photometry and evolution of mass-losing AGB stars. II. Luminosity and colors of MS and S stars». Astronomy and Astrophysics, 488, 2, 2008. pp. 675-684.
# Tannières

Tannières és un municipi francès situat al departament de l'Aisne i a la regió dels Alts de França. L'any 2007 tenia 13 habitants.

## Demografia
### Població

El 2007 la població de fet de Tannières era de 13 persones. Hi havia 8 famílies de les quals 4 eren unipersonals (4 dones vivint soles i 4 dones vivint soles) i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 14 habitatges, 8 eren l'habitatge principal de la família, 3 eren segones residències i 3 estaven desocupats. Tots els 14 habitatges eren cases. Dels 8 habitatges principals, 3 estaven ocupats pels seus propietaris, 4 estaven llogats i ocupats pels llogaters i 1 estava cedit a títol gratuït; 1 tenia dues cambres, 1 en tenia tres, 3 en tenien quatre i 3 en tenien cinc o més. 2 habitatges disposaven pel capbaix d'una plaça de pàrquing. A 2 habitatges hi havia un automòbil i a 1 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Tannières el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 4 | 70 a 74 | 0 |
| 0 | 65 a 69 | 4 |
| 0 | 60 a 64 | 0 |
| 0 | 55 a 59 | 0 |
| 0 | 50 a 54 | 0 |
| 4 | 45 a 49 | 0 |
| 4 | 40 a 44 | 4 |
| 0 | 35 a 39 | 0 |
| 4 | 30 a 34 | 0 |
| 8 | 25 a 29 | 0 |
| 0 | 20 a 24 | 0 |
| 4 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era d'11 persones, 6 eren actives i 5 eren inactives. De les 6 persones actives 5 estaven ocupades (3 homes i 2 dones) i 1 aturada (1 dona i 1 dona). De les 5 persones inactives 1 estava jubilada, 1 estava estudiant i 3 estaven classificades com a «altres inactius».

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999 (francès)
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* Résumé statistique Fitxa resum de dades estadístiques de Tannières a l'INSEE.
* Évolution et structure de la population Fitxa amb el detall de dades de Tannières a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Tríptic de la temptació de Sant Antoni

El tríptic de La temptació de Sant Antoni és una pintura a l'oli sobre panells de fusta del primer pintor neerlandès Hieronymus Bosch, que data de l'any 1501. L'obra retrata els turments mentals i espirituals que va patir sant Antoni Abat, un dels més destacats dels pares del desert d'Egipte a finals del segle iii i principis del IV. La temptació de Sant Antoni va ser un tema popular en l'art medieval i renaixentista. En comú amb moltes de les obres de Bosch, el tríptic conté moltes imatges fantàstiques. El quadre està penjat al Museu Nacional de Arte Antiga, Lisboa.
# Tassillé

Tassillé és un municipi francès situat al departament del Sarthe i a la regió de País del Loira. L'any 2007 tenia 133 habitants.

## Demografia
### Població

El 2007 la població de fet de Tassillé era de 133 persones. Hi havia 46 famílies de les quals 8 eren unipersonals (4 homes vivint sols i 4 dones vivint soles), 15 parelles sense fills, 15 parelles amb fills i 8 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 67 habitatges, 50 eren l'habitatge principal de la família, 8 eren segones residències i 9 estaven desocupats. Tots els 66 habitatges eren cases. Dels 50 habitatges principals, 41 estaven ocupats pels seus propietaris, 8 estaven llogats i ocupats pels llogaters i 1 estava cedit a títol gratuït; 3 tenien dues cambres, 8 en tenien tres, 8 en tenien quatre i 32 en tenien cinc o més. 34 habitatges disposaven pel capbaix d'una plaça de pàrquing. A 20 habitatges hi havia un automòbil i a 28 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Tassillé el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 4 | 80 a 84 | 0 |
| 4 | 75 a 79 | 0 |
| 4 | 70 a 74 | 12 |
| 4 | 65 a 69 | 4 |
| 0 | 60 a 64 | 0 |
| 0 | 55 a 59 | 0 |
| 0 | 50 a 54 | 0 |
| 0 | 45 a 49 | 0 |
| 4 | 40 a 44 | 0 |
| 12 | 35 a 39 | 0 |
| 0 | 30 a 34 | 8 |
| 4 | 25 a 29 | 8 |
| 0 | 20 a 24 | 0 |
| 0 | 15 a 19 | 8 |
| 0 | 10 a 14 | 0 |
| 8 | 5 a 9 | 0 |
| 4 | 0 a 4 | 4 |

## Economia

El 2007 la població en edat de treballar era de 91 persones, 68 eren actives i 23 eren inactives. De les 68 persones actives 66 estaven ocupades (35 homes i 31 dones) i 2 estaven aturades (1 home i 1 dona). De les 23 persones inactives 13 estaven jubilades, 8 estaven estudiant i 2 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de comerç i reparació d'automòbils i 1 d'una empresa de serveis.
L'any 2000 a Tassillé hi havia 10 explotacions agrícoles que ocupaven un total de 504 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de Tassillé a l'INSEE.
* Évolution et structure de la population Fitxa amb el detall de dades de Tassillé a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Tatiana Weston-Webb

Tatiana Weston-Webb (Porto Alegre, 9 de maig de 1996) és una surfista brasilera establerta a Kauai (Hawaii). Va ser l'única debutant al World Championship Tour de surf professional el 2015. Va competir als Jocs Olímpics d'estiu de 2020 i 2024 amb Brasil, guanyant la medalla d'argent en aquests darrers.

## Trajectòria

El seu pare, Douglas Weston-Webb, va néixer a Anglaterra i és descendent d'una família dedicada a la indústria tèxtil. Es van traslladar a l'estat estatunidenc de Florida, on ella va créixer i va aprendre a fer surf als vuit anys, i es va establir a Kauai als 20 anys. La mare de Weston-Webb, Tanira Weston-Webb (nascuda Guimarães), va practicar el bodyboard de manera professional al Brasil. La germana de Tanira, Andrea Guimarães, també era bodyboarder. Douglas i Tanira es van conèixer mentre aquesta era a Hawaii, i es van traslladar al Brasil, on va néixer la Tatiana el 1996.
Al cap de dos mesos del seu naixement al Brasil, la família es va traslladar a Hawaii. Als 8 anys, mentre veia el seu germà gran, Troy, fer surf, Tatiana va decidir provar aquest esport. El 2011, va interpretar Bethany Hamilton, d'11 anys, a la pel·lícula Soul surfer. El 2020 es va casar amb Jessé Mendes, un surfista professional brasiler de Guarujá.
El 2015 Weston-Webb es va assegurar un lloc al World Championship Tour. Weston-Webb va acabar la seva participació als Jocs Olímpics d'estiu de 2020 a Tòquio als vuitens de final. Als Jocs Olímpics d'estiu de 2024, va arribar a la final i només va perdre l'or davant la campiona del món, Caroline Marks, per una puntuació de 0,18.

## Referències

* 1 2 3 «Surfing WESTON-WEBB Tatiana» (en anglès americà). Tokyo 2020 Olympics. Tokyo Organising Committee of the Olympic and Paralympic Games. Arxivat de l'original el 2021-07-25. [Consulta: 25 juliol 2021].
* ↑ «Tatiana Weston-Webb». World Surf League. [Consulta: 13 abril 2016].
* ↑ «Body Glove - Wetsuits, Swimwear, Apparel & PFD's». bodyglove.com. [Consulta: 23 febrer 2017].
* ↑ Turpel, Joe; Weston-Webb, Tatiana (March 15, 2021). Caught Inside with Joe Turpel: Tatiana Weston-Webb Talks Waves of Consequence, Going From Rookie to Contender (YouTube). World Surf League. Dura 9m 44s.
* ↑ «WHO WE ARE - Hanalei Beach Activities». cargocollective.com. [Consulta: 25 juliol 2021].
* ↑ Almodova, Colt. «Tatiana Weston-Webb» (en anglès). HawaiiNewsNow.com, 15-07-2021. [Consulta: 25 juliol 2021].
* ↑ «Faces: Elite Surfing's Newest Threat». worldsurfleague.com, 26-02-2015. [Consulta: 23 febrer 2017].
* ↑ olympics.com
* ↑ Kewley, Gary. «KAUAI'S TATIANA WESTON-WEBB WINS BAHIA 4-STAR QS, EARNS 2015 WCT SPOT!». Surf News Network, 07-11-2014. [Consulta: 25 juliol 2021].
* ↑ «Tatiana Weston-Webb é eliminada e está fora de Tóquio 2020» (en portuguès brasiler), 26-07-2021. [Consulta: 16 novembre 2024].
* ↑ «Paris Olympics: USA's Caroline Marks secures surfing gold medal in dramatic final over Brazil's Tatiana Weston-Webb» (en anglès americà), 06-08-2024. [Consulta: 16 novembre 2024].
# Taula Welner

La taula Welner és una taula d'examen mèdic dissenyada per facilitar l'accessibilitat per als pacients i els mateixos metges, amb discapacitats físiques. Va ser inventada per la estatunidenca obstètrica - ginecòloga i activista dels drets dels discapacitats, Sandra Welner.
El treball de Welner amb pacients amb discapacitat la va portar a inventar la taula Welner, amb un accés universal de la taula d'examen amb una amplada major que el rang normal d'ajusts en la posició i l'altura, arribant a la distància més baixa de 510 mm per damunt del nivell del terra, per a les fer les transferències més fàcils d'una cadira de rodes. La taula també serveix per a les necessitats dels metges amb discapacitat, en permetre una gamma més àmplia de posicions per a la realització d'exàmens.

## Referències

* 1 2 Waldman, Hilary «New Equipment, New Outlook». Hartford Courant, 03-03-1998. Arxivat de l'original el 2015-01-22 [Consulta: 19 maig 2017].
* ↑ Srikameswaran, Anita «Obituary: Dr. Sandra Welner / Obstetrician-gynecologist, champion for disabled women». Post-Gazette, 23-10-2001. Arxivat de l'original el 2016-03-04 [Consulta: 19 maig 2017].

## Enllaços externs

* Welner, Sandra L. «Conducting a Physical Examination on a Woman with a Disability». Sexuality and Disability, vol. 17, 3, 1999, pàg. 199–203. DOI: 10.1023/A:1022120704060.
* Welner, Sandra L.; Hammond, Cassing «Gynecologic and Obstetric Issues Confronting Women with Disabilities». The Global Library of Women's Medicine, 2009. DOI: 10.3843/GLOWM.10076.
# Santa Margarida d'Antioquia (Zurbarán)

Santa Margarida d'Antioquia és un llenç de Francisco de Zurbarán conservat en la National Gallery de Londres, que el va adquirir al 1903. S'hi exhibeix amb el títol de Saint Margaret of Antioch. Forma part del conjunt de <i>santes de Zurbarán</i>.
La datació exacta se'n desconeix. Alguns autors indiquen que fou pintada cap al 1630, mentre que la pàgina en internet de la National Gallery en parla del 1630-1634. Odile Delenda, però, considera que fou realitzada circa els 1645-1650. Cal dir que s'hi aprecia una certa influència de Caravaggio.
És possible que formàs part d'una sèrie dedicada a santes verges, amb destinació a convents de l'estat espanyol o d'Amèrica Llatina. El taller del pintor era famós per fer molts quadres d'aquest tipus. Aquesta pintura és estranya, en el sentit que sembla ser totalment autògrafa del pintor.
Margarita d'Antioquia forma part de les santes màrtirs cristianes. Cuidava del ramat d'ovelles de la seua nodrissa, i fou empresonada i torturada per defensar la seua virginitat enfront dels intents d'un prefecte romà.

## Anàlisi

Els ulls i els trets del rostre feren pensar a alguns crítics que es tractava de la mateixa model de Santa Àgueda.
Zurbarán representa Margarida d'Antioquia amb els traços d'una elegant pastora, amb un abillament molt refinat. Sosté amb la mà dreta el gaiato de pastor i de l'avantbraç esquerre li pengen alforges per al camí. La presència d'un drac o tarasca al·ludeix a la llegenda que narra el seu empresonament durant el qual el dimoni amb forma de drac se li va aparéixer per a temptar-la i el va derrotar.
| « | Pels seus vestits refinats, aquesta encantadora pastora sembla eixir d'una escena de teatre. Zurbarán s'inspiraria en les comèdies de santes representades en els corrals de Sevilla més que no pas en les processons o en els autos sagramentals del Corpus als quals els historiadors es refereixen. Les heroïnes de les comèdies són sempre joves i belles, com la Santa Juana de Tirso de Molina o la Santa Margarida de Enciso. La seua bellesa es descriu com un do del cel, un reflex de l'ànima que lluu misteriosament i atrau els cors de manera irresistible. | » |

## Referències

* 1 2 L. Cirlot (dir.), National Gallery, Col. «Museos del Mundo», Tom 1, Espasa, 2007. ISBN 978-84-674-3804-8, pàg. 125 (espanyol).
* ↑ Delenda. Francisco de Zurbarán, Catálogo Razonado y Crítico (en espanyol), p. 586.
* ↑ Catàleg de l'exposició de Zurbarán per Odile Delenda, 1988, p. 420.
# Concert

El concert, de l'italià concerto, té diferents significats però tots deriven del seu ús musical. L'etimologia de la paraula és una mica conflictiva, ja que deriva de l'italià concertare que té el significat d'«afirmar, disputar», però també té un altre significat en el sentit contrari: acceptar, és a dir, estar d'acord.
Del primer significat, «disputa», en deriva la forma musical del concert per a solista o el concerto grosso, en la que dues forces, dos grups instrumentals dialoguen, s'oposen o es posen d'acord, cadascun amb els seus moment de protagonisme.
Del segon significat, han sorgit diferents usos, el més conegut dels quals és el d'un espectacle musical en viu. En el llenguatge popular s'ha integrat el terme i es fa servir en diferents àmbits com un acord entre diverses persones amb vista a un fi comú (per ex., concert econòmic), o en el sentit d'ordre, que tot estigui o vagi de manera organitzada. Per extensió, acordar algun pacte té el sinònim de "concertar un acord".

## El concert com a espectacle

Un concert és una audició pública o privada d'una o més obres musicals. Els primers concerts, precursors dels concerts actuals, els trobem a les acadèmies italianes, en l'activitat dels Collegia musica i de les capelles de música.
El concert tingué una vida regular a partir del segle xviii a nombrosos països occidentals i experimentà un gran desenvolupament a l'època industrial quan es popularitzà i deixà d'ésser fonamentalment de tipus privat per esdevenir de caràcter públic.
A Catalunya, el concert públic s'inicià a Barcelona a la darreria del segle xviii. Les principals associacions que celebraren concerts foren la Societat Filharmònica (1844-57), la Societat de Concerts Clàssics (1866), la Societat Barcelonina de Quartets (1872) i la Societat de Concerts (1880).

## El concert com a forma musical

El concert com a títol d'una peça de música normalment es refereix a una obra en la qual un instrument solista és acompanyat per una orquestra. El concert, entès d'aquesta manera, va sorgir durant el barroc a partir d'una forma de solo més col·lectiu que era el concerto grosso, on el contrast és entre un grup petit d'instruments i la resta de l'orquestra. Mentre que el ''concerto grosso'' és propi del barroc, el concert per a solista ha continuat generant obres musicals fins als nostres dies.

## Vegeu també

* Llista dels concerts amb major assistència